11/10/2010 | Administración LocalMunicipal
Cee
Aprobación definitiva de modificación da relación de postos de traballo do persoal laboral do Concello

O Pleno do Concello, na sesión ordinaria realizada o día 30 de xullo de 2010, acordou aprobar inicialmente a modificación da Relación de Postos de Traballo do persoal laboral do Concello de Cee, no que respecta ás fichas correspondentes aos postos de traballo de director da gardería municipal e técnico especialista en xardín de infancia. O dito acordo e o expediente estiveron sometidos ao trámite de información pública e audiencia aos interesados polo prazo de quince días hábiles a contar dende o seguinte á publicación do acordo de aprobación inicial no Boletín Oficial da Provincia, sen que durante o devandito prazo se presentasen alegacións ou reclamacións ao expediente referido. En consecuencia queda definitivamente aprobado o dito acordo, publicándose deseguido o texto íntegro das fichas correspondentes aos postos de traballo referidos. Cee, 29 de setembro de 2010 O alcalde Ramón Vigo Sambade · Representación académica do centro. · Cumprir e face cumprir a normativa vixente en relación co centro. · Dirixir, planificar e coordinar todas as actividades a desenvolver polo centro, executándoas en colaboración co grupo de traballo do restante persoal do mesmo. · Exercer a xefatura inmediata do persoal adscrito ó servizo ó seu cargo. · Dirixir, coordinar e supervisar a actuación do grupo de traballo e dos seus compoñentes ou dun traballador individualizado, adoptando as medidas necesarias para garantir a súa produtividade, resolvendo problemas operativos e continxencias que afecten ó traballo ou ó persoal. · Aportar o nivel profesional adecuado de coñecementos, de experiencia e de comportamento para a efectiva realización, no ámbito do seu servizo, de aquelas actividades para as que capacita especialmente a súa cualificación profesional, así como para a dirección, coordinación, planificación e execución dos diferentes traballos que se asignen a súa unidade ou ó seu servizo. · Manter informado ó seu superior da problemática, funcionamento e rendemento dos servizos ó seu cargo, do material e das instalacións asignadas realizando periodicamente os partes ou informes que lle podan ser esixidos. · Realizar as propostas de adquisición de materiais e elementos que resulten necesarias para o adecuado desenrolo dos traballos asignados ó servizo ó seu cargo. Para ilo deberá seguir os procedementos establecidos pola Intervención Municipal en relación coas propostas que se formulen. · Elaborar o proxecto educativo do centro e a programación xeral anual. · Promover e impulsar as relacións do centro coas institucións e entidades do seu entorno, facilitando e coordinando as relacións con outros servizos do Concello ou con outros servizos educativos da zona. · Elaborar a memoria anual sobre as actividades desenvoltas polo centro e a súa situación xeral. · Colaboración cos restantes traballadores asignados ó centro no desenvolvemento dos traballos propios do servizo. · Control e colaboración con outras áreas ou departamentos do Concello no que se refire ós procesos de matrícula no centro e o mantemento da mesma ó longo do curso. · Programar, desenvolver e evaluar os procesos educativos e de atención preescolar. · Preparar, desenvolver e evaluar as actividades destinadas ó desenvolvemento de hábitos de autonomía e a atención das necesitades básicas · Executar directamente coas colaboracións que dispoña as operacións ou traballos cualificados ou de maior especialización profesional, así como as que correspondan a súa categoría profesional. · Calquera outra tarefa de xestión no marco da normativa vixente aplicable que lle podan corresponder de conformidade co perfil e contido do posto, así como dentro da súa competencia e sempre que a súa titulación sexa habilitante conforme á normativa vixente, cando sexan necesarias para facilitar a operatividade municipal da área de Benestar Social e Igualdade. Acceso mediante sistema de concurso-oposición tendo como forma de provisión o concurso. Posto creado ó abeiro do disposto na D. A.4ª da Lei 7/2007, EBEP, no marco dun proceso de consolidación de emprego temporal. Titulación específica. licenciaturas ou titulacións académicas universitarias de Grao medio que correspondan en función da responsabilidades esixidas ó grupo II no que se atopa integrado o posto de traballo, que se encadren na especialidade de educación infantil. Xornada laboral axustada ó disposto no Convenio Colectivo de aplicación. · Definición de procesos e programación de actividades que favorezan o desenvolvemento global do neno de 0 a 3 anos, tendo en conta as competencias profesionais para as que a habilita de conformidade coa normativa vixente. · Obter información e a posterior aplicación da mesma sobre procesos, programas e actividades de intervención con nenos de 0 a 3 anos. · Evaluar información sobre o proceso de desenvolvemento do neno e a aplicación dos programas, procesándoa para a súa posterior aplicación no proceso de aprendizaxe. · Elaborar informes que sexan necesarios para o adecuado desenrolo dos traballos co equipo de persoal da Gardería Municipal. · Programar e evaluar os procesos educativos e de atención preescolar. · Preparar, desenvolver e evaluar as actividades destinadas ó desenvolvemento de hábitos de autonomía e a atención das necesitades básicas. · Aportar o nivel profesional adecuado de coñecementos, de experiencia e de comportamento para a efectiva realización, no ámbito do seu servizo, de aquelas actividades para as que capacita especialmente a súa cualificación profesional, así coo para a dirección, coordinación, planificación e execución dos diferentes traballos que se asignen á súa unidade ou ó servizo. · Controlar de conformidade con procedementos ou métodos previamente establecidos e fixados a execución dos traballos asignados o seu servizo que teñan que ser desenvoltos por un grupo de traballadores ou ben por un único traballador, colaborando na devandita execución se resulta necesario. · Dirixir e supervisar a actuación do grupo de traballo e dos seus compoñentes o dun traballador individualizado, adoptando as medidas necesarias para garantir a súa produtividade, resolvendo problemas operativos e continxencias que afecten ó traballo. · Executar directamente coas colaboracións que dispoña as operacións ou traballos cualificados ou de maior especialización profesional, así como as que correspondan a súa categoría profesional. · Manter informado ó director da gardería da problemática, funcionamento e rendementos dos traballos ó seu cargo, do material e das instalacións asignadas, realizando periodicamente os partes ou informes que lle podan ser esixidos. · Calquera outra tarefa de xestión no marco da normativa vixente aplicable que lle podan corresponder de conformidade co perfil e contido do posto, así como dentro da súa competencia e sempre que a súa titulación sexa habilitante conforme a normativa vixente, así como tarefas de colaboración que implican a percepción do concepto retribuído denominado Complemento de Dispoñibilidade, cando sexan necesarias para facilitar a operatividade municipal do servizo e da área de Benestar Social e Igualdade. Acceso mediante sistema de concurso-oposición tendo como forma de provisión o concurso. Posto creado ó abeiro do disposto no D. A.4ª da Lei 7/2007, EBEP, no marco dun proceso de consolidación de emprego temporal. Titulación específica esixida de Técnico Especialista en Xardín de Infancia ou equivalente. Xornada laboral axustada ó disposto no Convenio Colectivo de aplicación.